cyanic-selkie/wikianc huggingface dataset:
Ծիծառնե
Ծիծառնե (Ծիծառն, Ծիծանց), ավան (գյուղ) Արևմտյան Հայաստանում, Բիթլիսի վիլայեթի Շատախի գավառակում։
Անվան ստուգաբանություն
Ըստ Հովնան Մամիկոնյանի հաղորդած ավանդության՝ անունն առաջացել է ոմն Ծիծառնիկի անունից, ով Ներսես Գ կաթողիկոսի օրոք (641-661 թթ) Տարոնի Ս. Կարապետ վանքից գողացած խաչափայտի կտոր է բերել գյուղ, տեղադրել իր կառուցած Ս. Խաչ կամ Ծիծռան վանքում (659 թ.)։
Բնակչություն
20-րդ դարի սկզբին գյուղն ուներ 25 տուն հայ բնակիչ։
Տնտեսություն
Զբաղվում էին երկրագործությամբ և անասնապահությամբ։
Պատմամշակութային կառույցներ
Ծիծառնեում կար Ս. Խաչ կամ Ծիծռան վանքը, որը կառուցվել էր 659 թվականին ։
Ծանոթագրություններ
Կատեգորիա:Արևմտյան Հայաստանի գյուղեր
Վերին Հավել (շրջան)
Վերին Հավել (Landkreis Oberhavel), շրջան է Գերմանիայում։ Շրջանի կենտրոնը Օրանիենբուրգն է։ Բրանդենբուրգը գտնվում է պետության տարածքում։ Տարածքը՝ 1796 կմ2։ Բնակչությունը 203,2 հազար մարդ(2010 թվականի տվյալներով)։ Բնակչության խտությունը՝ 113 մարդ/կմ2։ Պաշտոնական կոդ՝ 12650։
Տարածքը բաժանված է 19 համայնքների։
Արտաքին հղումներ
Կատեգորիա:Գերմանիայի քաղաքներ Կատեգորիա:1993 թվականին հիմնադրված բնակավայրեր
Արջանոցի պատմության և մշակույթի անշարժ հուշարձանների ցանկ (Արարատի մարզ)
Այս հոդվածը ներկայացնում է Արարատի մարզում՝ պետական սեփականություն հանդիսացող պահուստային ֆոնդի հողերում գտնվող Արջանոց գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 8 հուշարձան (1 միավոր)։
|}
Արենդ Լեյփհարտ
Արենդ Լեյփհարտ (Arend d'Angremond Lijphart; ), հոլանդական ծագմամբ ամերիկացի քաղաքագետ, Սան Դիեգոյի կալիֆոռնիական համալսարանի պրոֆեսոր, համեմատական քաղաքագիտության ոլորտի մասնագետ։
Կրթություն
Բարձրագույն կրթությունը ստացել է Principia քոլեջում (բակալավրիատ, 1958) և Յեյլի համալսարանում (դոկտորանտուրա, 1963)։
Գիտական ներդրում
Լեյփհարտի հիմնականում ուսումնասիրել է քաղաքական ռեժիմները և տվել դրանց դասակարգումը, որտեղ կարևորվում են ինստիտուցիոնալ հատկանիշները։ Ուսւոմնասիրելով Ավստրիայի, Բելգիայի, Կանադայի, Նիդեռլանդների և Շվեյցարիայի էմպիրիկ քաղաքական զարգացումը, կասկածի տակ է դրել Գաբրիել Ալմոնդի առաջ քաշած դասակարգումը, որը մեծապես կապված էր հոմոգեն կամ էլ հետերոգեն քաղաքական մշակույթի հետ։ Եթե անգլո- ամերիկյան համակարգին բնորոշ է համասեռությունը, ապա ըստ Լեյփհարտի եվրոպական մայրցամաքային համակարգը տարբերվում է քաղաքական համակարգի հատվածականացմամբ, ինչը կարող է հանգեցնել հասարակությունում քաղաքական անկայունությամբ։
Ծանոթագրություններ
Կատեգորիա:Ամերիկացի քաղաքագետներ Կատեգորիա:Եյլի համալսարանի շրջանավարտներ Կատեգորիա:Բրիտանական ակադեմիայի թղթակից-անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Լոո (գյուղական ավան, Յիելեհտմե շրջան)
Լոո (Loo), գյուղական ավան Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղական ավանում բնակվում էր 2093 մարդ։
Արտաքին հղումներ
Կատեգորիա:Էստոնիայի Հարյումաա նահանգի Յիելեհտմե շրջանի բնակավայրեր Կատեգորիա:Էստոնիայի գյուղական ավաններ
Ձավատարելլո
Ձավատարելլո (Zavattarello), կոմունա Իտալիայի Լոմբարդիա մարզի Պավիա գավառում ։ Բնակչությունը կազմում է 1085 մարդ 2008 թվականի մարդահամարի տվյալների, բնակչության խտությունը կազմում է 38 մարդ/կմ²։ Զբաղեցնում է՝ 28 կմ2 տարածք։ Հեռախոսային կոդ՝ 0383։ Փոստային ինդեքս՝ 27059։
Ժողովրդագրություն
Բնակչության աճ
Ծանոթագրություններ
Կատեգորիա:Իտալիայի բնակավայրեր
Վլադիմիր Աբրամովիչ
Վլադիմիր Յակովլևիչ Աբրամովիչ (Влади́мир Я́ковлевич Абрамо́вич, կեղծանունը՝ Վլադիմիր Լենսկի (Владимир Ле́нский), ), ռուս գրող և բանաստեղծ, լրագրող։
Ռուսական գրականության պատմագիր և գրող Նիկոլայ Աբրամովիչի եղբայրն է։
Կենսագրություն
Ստացել է տնային գրական կրթություն։ Սովորել է Տագանրոգի գիմնազիայում և Կիլիայի քաղաքային ուսումնարանում (Բեսարաբիայի նահանգում), Քիշնևում հանձնել է դեղատնային աշակերտի և Խարկովում՝ դեղագործի օգնականի կոչման քննություն։ Դեղագործ է աշխատել մինչև 1901 թվականը, այնուհետև (1902 թվականից) դարձել է Խերսոնի «Յուգ» թերթի մշտական աշխատակիցը։
Առաջին բանաստեղծությունները տպագրել է 1898 թվականին «Տագանրոգսկի վեստնիկ» թերթում։ 1900 թվականին նրա բանաստեղծություններն արդեն տպագրվել են մայրաքաղաքի գրական ամսագրերում` «Պրավդայում» և «Նովի միրում»։ 1902 թվականին Աբրամովիչը սկսել է հրապարակել պատմվածքներ, ղեկավարել է Օդեսայի «Յուժնոյե օբոզրենիե» թերթի Խերսոնի մասնաճյուղը։ Խերսոնում հրատարակել է 1904 և 1905 թվականների հասցեմատյաններ։ 1905 թվականին տեղափոխվել է Սանկտ Պետերբուրգ, տպագրվել կայսրության խոշորագույն գրական ամսագրերում՝ «Ժուռնալ դլյա վսեխ», «Պրոբուժդենիե», «Օբրազովանիե», «Նիվա», «Սատիրիկոն», «Նովայա ժիզն», «Նովի ժուռնալ դլյա վսեխ», «Վսեոբշչի ժուռնալ», «Դվադցատի վեկ»։
Բեսարաբիայում անցկացրած պատանեկությանն է նվիրված նրա «Արագիլի բնի տակ» (1913) վեպը՝ գրողի ամենահայտնի ստեղծագործությունը։ Բացի այդ, վերահրատարակություններով տպագրվել են Վլադիմիր Լենսկու ևս 9 վեպ, բանաստեղծությունների երկու ժողովածու (1907, 1917)։
Ապրել է Լենինգրադում։
Ձերբակալություն և մահ
1930 թվականի նոյեմբերի 7-ին Աբրամովիչը ձերբակալվել է «Հյուսիս» հակախորհրդային խմբին առնչություն ունենալու մեղադրանքով։ 1931 թվականի փետրվարի 20-ին դատապարտվել է 10 տարվա ազատազրկման։ Կալանավորված է եղել Սոլովկիի հատուկ նշանակության ճամբարում։ Մահացել է 1932 թվականի մարտի 14-ին։
Հղումներ
Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի բանաստեղծներ Կատեգորիա:Խորհրդային բանաստեղծներ Կատեգորիա:Ռուս գրողներ Կատեգորիա:Ռուս բանաստեղծներ Կատեգորիա:Ռուս լրագրողներ Կատեգորիա:Խորհրդային գրողներ Կատեգորիա:19-րդ դարի բանաստեղծներ Կատեգորիա:Բանաստեղծներ այբբենական կարգով
Ձախ ձեռքի կանոն
Ձախ ձեռքի կանոն, մագնիսական դաշտում գտնվող հոսանքակիր հաղորդչի վրա ազդող մեխանիկական ուժի ուղղությունը որոշելու կանոն։
Հարմար է հիշելու համար և ձևակերպվում է այսպես. եթե ձախ ձեռքի ափը տեղավորվի այնպես, որ պարզված մատները համընկնեն հոսանքի ուղղությանը, իսկ մագնիսական դաշտի ուժագծերը մտնեն ափի մեջ, ապա բացված բթամատը ցույց կտա հաղորդչի վրա ազդող էլեկտրոնի կամ բացասական իոնի վրա ազդող ուժի ուղղությունը որոշելու համար Ձախ ձեռքի կանոնը կիրառելիս հարկավոր է հաշվի առնել, որ էլեկտրոնի շարժման ուղղությունը հակառակ է էլեկտրական հոսանքի պայմանականորեն ընդունած ուղղությանը։ Ձախ ձեռքի կանոնը որոշվում է Լորենցի ուժի մագնիսական մասի ազդման ուղղություն։
Տես նաև
Կատեգորիա:Մագնիսականություն
Ելիջայի պատմության և մշակույթի անշարժ հուշարձանների ցանկ (Արարատի մարզ)
Այս հոդվածը ներկայացնում է Արարատի մարզում՝ պետական սեփականություն հանդիսացող պահուստային ֆոնդի հողերում գտնվող Ելիջա գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 1 հուշարձան (1 միավոր)։
|}
Լորենցի ուժ
Լորենցի ուժը էլեկտրամագնիսական դաշտում շարժվող լիցքավորված մասնիկի վրա ազդող \vec F ուժն է ։ Այդ ուժի բանաձևը, որը ստացել է Հենդրիկ Լորենցը՝ իբրև փորձի ընդհանրացման արդյունք, ունի հետևյալ տեսքը. , որտեղ e-ն մասնիկի լիցքն է, \vec E-ն էլեկտրական դաշտի լարվածությունը, \vec B-ն՝ մագնիսական ինդուկցիան, \vec v-ն՝ մասնիկի արագությունը նշված մեծությունների հաշվարկման իներցիալ համակարգի նկատմամբ, իսկ c-ն՝ լույսի արագությունը վակուումում (բոլորն էլ CGS համակարգի միավորներով)։
Բանաձևից երևում է, որ Լորենցի ուժի էլեկտրական մասը կախված չէ \vec v-ից և ուղղված է էլեկտրական դաշտի ուղղությամբ կամ դրան հակառակ (լիցքի նշանից կախված), իսկ մագնիսական մասը կախված է \vec v-ից և ուղղահայաց է \vec v և \vec B վեկտորներին ուղղահայաց։
Հավասարումը SI համակարգում
որտեղ × -ն վեկտորական արտադրյալ է։ Բոլոր թավ մեծությունները վեկտորներ են։
Առավել պարզ՝
որտեղ r —ը լիցքավորված մասնիկի շառավիղ-վեկտորն է, t -ն՝ ժամանակը, կետով ցույց է տված ածանցյալն ըստ ժամանակի։
Դարլինգտոն շրջան (Հարավային Կարոլինա)
Կատեգորիա:Հարավային Կարոլինայի շրջաններ
Բարսելոնայի կենդանաբանական այգի
Բարսելոնայի կենդանաբանական այգի, (Parc Zoològic de Barcelona, Parque Zoológico de Barcelona կենդանաբանական այգի Իսպանիայի Բարսելոնա քաղաքում։ Կենդանաբանական այգու ընդհանուր տարածքը կազմում է 13,5 հա։ Կենդանաբանական այգում (ըստ 2012 թվականի տվյալների) հանդիպում են 318 տեսակի ընդհանուր քանակությամբ 2208 կենդանատեսակներ այդ թվում նաև հազվադեպ հանդիպող Սպիտակ գորիլան։
Կենդանաբանական այգու տարածքում կարելի է հանդիպել մարդկանց, որոնք երթևեկում են չորս ակ ունեցող հեծանիվներով ։
Արտաքին հղումներ
Կատեգորիա:Իսպանիայի կենդանաբանական այգիներ
Պիսկեշտետո կայան
Պիսկեշտետո կայան (Piszkéstetői Obszervatórium, աստղադիտարանի կոդը` — «461» և «561»), աստղադիտարան-դիտարկումների կայան Հունգարիայում Մատրա լեռնային զանգվածի շրջանում, երկրի հյուսիսում։ Հիմնադրվել է 1958 թվականին։ Կայանը օգտագործվել է Սզեգեդի համալսարանի և Կոնկոլի աստղադիտարանի կողմից ։
(37432) Պիսկեշտետո աստերոիդը անվանվել է ի պատիվ այս կայանի, որտեղ և այն հայտնաբերվել է Կրիստիան Սարնեցկու և Զուզանա Հեյների կողմից 2002 թվականին
Արտաքին հղումներ
Փոքր մոլորակների կենտրոնի կայքում աստղադիտարանի կատարած դիտարկումները
NASA ADS տվյալների բազայում աստղադիտարանի ներդրումը
1870 թվականից հետո աստերոիդների և մոլորակների արբանյակների դիտարկումները
Կատեգորիա:Աստղադիտարաններ Հունգարիայում Կատեգորիա:1958 հիմնադրումներ
Վոդոկաչկա (գյուղ, Ուգրանսկի շրջան)
Վոդոկաչկա (Водокачка), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Աշոտ Մուրադյան
Աշոտ Մուրադի Մուրադյան, ՀՀ պետական գործիչ, ՀՀ Արարատի մարզպետի տեղակալ։
Պարգևներ և կոչումներ
Ամուսնացած չէ։
Ծանոթագրություններ
Կատեգորիա:ՀՀ պետական գործիչներ Կատեգորիա:1959 ծնունդներ Կատեգորիա:Սեպտեմբերի 9 ծնունդներ Կատեգորիա:Արտաշատ քաղաքում ծնվածներ Կատեգորիա:ՀՀԿ անդամներ Կատեգորիա:ՀՊՃՀ շրջանավարտներ Կատեգորիա:Հայ քաղաքական գործիչներ
Սիչևո (գյուղ, Նովոդուգինսկի շրջան)
Սիչևո (Сычево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Տափըկ
Տափըկ, գյուղ Արևմտյան Հայաստանում, Բիթլիսի վիլայեթի Շատախի գավառակում` համանուն գետի ափին, անտառապատ ձորում։
Պատմություն
Գյուղում 1904 թվականին թուրքական կառավարությունը կառուցել էր զորանոց (Սասունը վերահսկելու նպատակով ստեղծված 5 զորանոցներից մեկը՝ Շատախ գավառակի համար)։ 1915 թվականին, Մեծ եղեռնի ժամանակ, Տափըկի բնակիչները դիմել են ինքնապաշտպանության։ Մեծ մասը զոհվել է աքսորի ճանապարհին, փրկվածներն ապաստանել են տարբեր երկրներում։
Բնակչություն
1909 թվականին ուներ 244 հայ բնակիչ։
Տնտեսություն
Զբաղվում էին հացահատիկի մշակությամբ, անասնապահությամբ, արհեստներով, մասամբ՝ այգեգործությամբ և բանջարաբուծությամբ։
Պատմամշակութային կառույցներ
Տափըկն ուներ հայկական եկեղեցի։ Գյուղի մոտ է գտնվում է Զուզա (Սասունաբերդ) բերդի ավերակները ։
Ծանոթագրություններ
Կատեգորիա:Արևմտյան Հայաստանի գյուղեր
Սերգեյ Արբուզով
Սերգեյ Գենադևիչ Արբուզով (Сергій Геннадійович Арбузов, ), ուկրաինացի գործարար և քաղաքագետ, Ուկրաինայի վարչապետ` 2014 թվականի հունվարի 28-փետրվարի 27, 2010-2012 թվականներին` Ուկրաինայի ազգային բանկի ղեկավար։ 2012 թվականին Եվրոպական ազգային բանկի ամենաերիտասարդ ղեկավարն էր։
Ուկրաինայի առաջին փոխվարչապետ (2012-2014), Ուկրաինայի ազգային անվտանգության և պաշտպանության խորհրդի անդամ (2011-2014), տնտեսական բարեփոխումների կոմիտեի անդամ (2011-2014) , առաջին կարգի պետական ծառայող , 2005 թվականից «Մեր Ուկրաինա» կուսակցության անդամ, տարածաշրջանային խորհրդի անդամ (2011-2014) ։
«ԱՊՀ, Կենտրոնական և Արևելյան Եվրոպայի տնտեսական ու սոցիալ-մշակութային զարգացման ուսումնասիրման կենտրոն» ասոցիացիայի նախագահ (2013-2014) ։
Կենսագրություն
Ծնվել է ֆինանսիստների ընտանիքում։ Նրա մայրը` Վալենտինա Արբուզովան տարբեր ժամանակներում Ուկրաինայի տարբեր բանկերում զբաղեցրել է ղեկավար պաշտոններ։ Ներկայումս չի աշխատում ։
1997 թվականին ավարտել է Դոնեցկի պետական համալսարանը` ֆինանսներ և վարկ մասնագիտությամբ (որակավորում` տնտեսագետ)։ Հետագայում դարձել է տնտեսագիտության թեկնածու՝ պաշտպանելով «Հիփոթեքային շուկայի զարգացման ֆինանսական մեխանիզմը» թեմայով ատենախոսություն ։ Ավելի ուշ ստացել է տնտեսագիտության դոկտորի աստիճան։ 1995 թվականից աշխատել է «ՊրիվատԲանկ»-ի Դոնեցկի մասնաճյուղում, իսկ համալսարանն ավարտելուց հետո սկսել է տնտեսագիտական ուղին՝ 1998 թվականի օգոստոսին նշանակվելով «ՊրիվատԲանկ»-ի Կոնստանտինով քաղաքի մասնաճյուղի ղեկավար։
2000 թվականին նշանակվել է ՊրիվատԲանկի Կոնստանտինովկայի մասնաճյուղի տնօրեն։ 2003-2010 թվականները «Դոնեչինա» բանկի խորհրդի նախագահն էր, որը հետագայում վերանվանվել է «ՈւկրԲիզնեսԲանկ»։ 2006 թվականին տարածաշրջանային ընտրություններում «Մեր Ուկրաինա» կուսակցությունը առաջադրել է թեկնածությունը, սակայն կուսակցությանը չհաջողվեց հաղթահարել 3% խոչընդոտը ։
2010 թվականի հունիսի 24-ին նշանակվել է Ուկրեկսիմբանկի դիտորդ խորհրդի նախագահ։
2010 թվականի սեպտեմբերի 1-ին նշանակվել է կառավարության առաջին փոխնախագահ, իսկ դեկտեմբերի 23-ին՝ 282 պատգամավորի կողմից ընտրվել է Ուկրաինայի ազգային բանկի նախագահ։ «Ֆոկուս» հրատարակությունը (2012 թվականի մայիս) նշել է, որ Ուկրաինայի պաշտոնյաների շրջանում Արբուզովի աշխատավարձն ամենաբարձրն է՝ ամսական 140 հազար գրիվնա։
2014 թվականի դեկտեմբերի 24-ին նախագահ Յանուկովիչի հրամանով Արբուզովը նշանակվել է Նիկոլայ Ազարովի նոր կառավարության վարչապետի առաջին տեղակալ ։ Նա վերահսկում էր սննդի և ագրարային քաղաքականության, տնտեսական զարգացման, առևտրի, սոցիալական քաղաքականության, ֆինանսների, եկամուտների և տուրքերի ոլորտները ։
2013 թվականի մարտի 25-ին Յանուկովիչի հրամանով Արբուզովը ԱՊՀ տնտեսական խորհրդում նշանակվել է Ուկրաինայի ներկայացուցիչ՝ փոխարինելով Խորոշկովսկուն ։
2014 թվականի հունվարի 28-ին Նիկոլայ Ազարովի հրաժարականից հետո նշանակվել է Ուկրաինայի վարչապետ ։
Մինչև 2014 թվականի մարտի 3-ը ԱՊՀ պետությունների ղեկավարների խորհրդի նախագահն էր։
Պետական իշխանափոխությունից հետո (2014 թվականից մինչ այսօր)
2014 թվականի մարտին հեռացել է երկրից, իսկ մայիսին համաուկրաինական որոնման մեջ էր ։ Մարտի 29-ին հեռացել է տարածաշրջանային կուսակցության շարքերից ։
Ամռան սկզբին «ՌԻԱ Նովոստի» ռուսական պետական լրատվական գործակալությանը տված հարցազրույցում պարզվել է նախկին նախարարի գտնվելու վայրը. «Մոսկվայի կենտրոնում համեստ գրասենյակ՝ սեղանների և գրադարակների վրա ուկրաինական դրոշներ» ։
Ղեկավարում է «ԱՊՀ երկրների, Կենտրոնական և Արևելյան Եվրոպայի տնտեսական ու սոցիալ-մշակութային զարգացման ուսումնասիրման կենտրոնը» (RESCUE), որը ստեղծվել է 2014 թվականի հունիսին՝ Սանկտ-Պետերբուրգում։ Փորձագետների խորհրդում ընդգրկվել են Արբուզովը, ՌԴ Գիտությունների ակադեմիայի տնտեսագիտության ինստիտուտի տնօրեն Ռուսլան Գրինբերգը և այլք։ Կենտրոնը շահույթ չհետապնդող կազմակերպություն է ։ Սերգեյ Արբուզովը, որպես փորձագետ ռուսական հեռուստատեսությամբ մասնակցում է թոք-շոուների, որտեղ ակտիվորեն քննադատում է Ուկրաինայի նոր իշխանությունների քաղաքականությունը ։
2016 թվականի ապրիլի 10-ին Ուկրաինայի Ազգային բանկի նախկին ղեկավար Սերգեյ Արբուզովը հայտարարել է, որ պատրաստ է վերադառնալ Ուկրաինա և կառավարել կառավարությունը ։
Քրեական հետապնդում
Սերգեյ Արբուզովը մեղադրվում է ԲՏԲ հեռուստաալիքի շահույթից 120 միլիոն գրիվնայի յուրացման մեջ։ Սակայն, ըստ Արբուզովի փաստաբան Իգոր Ֆոմինի, գործը պետք է փակվի, քանի որ «հեռուստաալիքն իր ողջ գոյության ընթացքում շահույթ չի ստացել» ։ Այսինքն, ըստ պաշտպանի, հանցագործություն չի կատարվել։ Այն անուղղակիորեն հաստատվել է Գլխավոր դատախազությունում ։
Ապրիլի 15-ին ընդգրկվել է Եվրոպական Միության պատժամիջոցների ցանկում ։
2015 թվականի հունվարի 12-ին Ուկրաինայի ներքին գործերի նախարար Արսեն Ավակովը հայտարարել է, որ Ինտերպոլը պահանջում է Սերգեյ Արբուզովին։ Նախարարը նաև նշել է, որ ռուսական իշխանություններն անտեսում են Ուկրաինայում բարձր պաշտոններ զբաղեցրած մոտ 24 անձանց որոնման մասին փաստաթղթերը, որոնց թվում է Սերգեյ Արբուզովը ։ Սակայն 2015 թվականի դեկտեմբերին Ինտերպոլը հրաժարվեց Սերգեյ Արբուզովին միջազգային հետախուզման մեջ հայտարարելուց։ Ըստ Ուկրաինայի գլխավոր դատախազության հատուկ քննչական վարչության պետ Սերգեյ Գորբատյուկի, Ինտերպոլը կարծում է, որ նախկին կառավարության պաշտոնյայի հետապնդումը քրեական չէ, այլ քաղաքական ։
2015 թվականի հունիսին Ուկրաինայի գլխավոր դատախազությունը հեռակա կարգով Արբուզովին մեղադրել է մոտավորապես 118 մլն գրիվնայի պետական միջոցների յուրացման մեջ։
2015 թվականի սեպտեմբերի 11-ին Ուկրաինայի գլխավոր դատախազությունը հայտնել է, որ ազգային բանկային հաստատություններում Արբուզովի ոչ ռեզիդենտ ընկերությունների հաշվեկշիռներն ընդհանուր առմամբ կազմում են 49.51 մլն դոլար, որոնց մեջ ներգրավված են 1.021 մլրդ դոլար անվանական արժեքով պետական պարտատոմսեր և 1,495 մլրդ գրիվեն ։
2016 թվականի փետրվարի 16-ին Ուկրաինայի գլխավոր դատախազությունը Սերգեյ Արբուզովի դեմ սկսել է ուրիշի ունեցվածքի յուրացման մեղադրանքով հետաքննություն ։
Ընտանիք
Կինը՝ Իրինան աշխատել է «ՈւկրԲիզնեսԲանկ»-ում՝ որպես տնտեսվարի տեղակալ։
Լիո
Լիո (Lõo), գյուղ Էստոնիայի Լյաենեմաա նահանգի Հանիլա շրջանում։
Արտաքին հղումներ
Կատեգորիա:Էստոնիայի Լյաենեմաա նահանգի Հանիլա շրջանի բնակավայրեր Կատեգորիա:Էստոնիայի գյուղեր
Ռոգովո (գյուղ, Կրասնոգվարդեյսկի շրջան)
Ռոգովո (Рогове, Yañı Sala), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ենի-Սալա։
2001 թվականի տվյալներով Ռոգովո գյուղում բնակվում էր 350 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Բուրժի տաճար
Բուրժի տաճար (Cathédrale Saint-Étienne de Bourges), Սուրբ Ստեփանոսին նվիրված գոթական տաճար Ֆրանսիայի Բուրժ քաղաքում։ Եկեղեցին Բուրժի արքեպիսկոպոսության մայր տաճարն է։ Տաճարի կառուցումը սկսվել է 12-րդ դարի սկզբին, օծումը կայացել է 1324 թվականի մայիսի 13-ին, սակայն տաճարի շինարարական աշխատանքները շարունակվել են ընդհուպ մինչև 16-րդ դարը։ Իր առանձնահատուկ ճարտարապետության, տպավորիչ քանդակների և հոյակապ վիտրաժների համար տաճարն ընդգրկվել է ՅՈՒՆԵՍԿՕ-ի համաշխարհային ժառանգության ցանկում։ Տաճարը Ֆրանսիայի ազգային ժառանգության հուշարձան է ։
Տաճարի կառուցումը
Տաճարը գտնվում է նախկին հռոմեական Ավարիկում քաղաքի հյուսիսարևմտյան մասում, ուր ապաստանել են առաջին քրիստոնյա գալլերը։ Մինչ տաճարի կառուցումը նրա տեղում եղել է առնվազն երեք եկեղեցի, որոնք կառուցվել են 3-րդ, 4-րդ և 9-րդ դարերում։ 11-րդ դարի առաջին մայր տաճարը կառուցվել է ռոմանական ոճով. նրա հետքերը պահպանվել են վերջին կառույցի կրիպտեում։
Կառույցի շինարարության փուլերի մասին կարելի է դատել հետևյալ տեղեկություններով. ստորին եկեղեցին կառուցվել է մոտ 1200 թվականին։ Եկեղեցական դասի գոյության առաջին վկայությունը թվագրվում է 1214 թվականին։ Վիտրաժների և խորանին հարակից կիսաշրջանաձև կամարակապ մասը պատրաստ են եղել 1215-1225 թվականներին, իսկ նավը ավարտին է հասցվել 1230 թվականին, ինչից հետո շինարարական աշխատանքների թափը նվազել է։ Արևմտյան ճակատի մեծ մասի կառուցումն ավարտվել է 1270 թվականին, չնայած աշտարակների կառուցումը շարունակվել է հետագայում ևս։ 1313 թվականին հարավային աշտարակում ճաքեր են առաջացել, որոնց դեմ պայքարելու համար 14-րդ դարի կեսերին որմնահեցեր են ամրացրել։ Սակայն դա ևս թույլ չի տալիս աշտարակը որպես զանգակատուն օգտագործել։ Բուրժի մայր տաճարի օծման պահին` 1324 թվականի մայիսի 13-ին, հյուսիսային աշտարակը դեռևս անավարտ էր. նրա շինարարությունն ավարտվում է միայն 15-րդ դարի վերջին, սակայն 1506 թվականին այն փլուզվում է` վնասելով ճակատի հյուսիսային մասը։ Հյուսիսային նոր աշտարակը և պորտալը վերակառուցվել են 1542 թվականին և պարունակում են Վերածննդի դարաշրջանի տարրեր։
Ի տարբերություն գոթական այլ տաճարների` Բուրժի մայր տաճարը կառուցումից հետո համեմատաբար քիչ է տուժել պատերազմներից, հեղափոխություններից, որոնցից Ֆրանսիան զերծ չի եղել շուրջ հինգ հարյուր տարի։
Ճարտարապետություն
Տաճարն ունի իր տեսակի շինությունների համար հազվադեպ նախագիծ։ Տրանսեպտը, որը քրիստոնեական եկեղեցիներում ավանդաբար խաչի տեսք ունի, Բուրժի տաճարում բացակայում է ընդհանրապես։ Գլխավոր նավի լայնությունը 15 մ է, երկարությունը` 122 մ. բարձրությունը` 37 մ, իսկ կամարաշարի բարձրությունը` 20 մ։ Եզրային երկու նավերը երկաստիճան ձև ունեն և շրջապատում են աբսիդը։
Արտաքին կողմի ամրության համար կիրառվել են արկբուտաններ, ինչը թույլ է տվել ընդարձակել պատուհանի բացվածքները. դրա հետևանքով ապահովվել է տաճարի լավ լուսավորվածությունը։ Չնայած արկբուտանների օգտագործմանը, ինչը տաճարի ամրությունն ապահովող ճարտարապետական համեմատաբար նոր տարր էր, տաճարն ունի լայն պատեր։
Տրասեպտի բացակայությունը և նավի մեծ բարձրությունը առանձնահատուկ է դարձնում տաճարի ներքին ձևը` ստեղծելով անկրկնելի հեռապատկեր։
Արևմտյան ճակատը, որն ունի 40 մ լայնություն, ամենամեծերից մեկն է Ֆրանսիայի գոթական տաճարների թվում։ Այն ունի հինգ պորտալ, որ համապատասխանում է մեկ գլխավոր և եզրային չորս նավերին։ Բոլոր պորտալերը զարդարված են գեղեցիկ քանդակներով, իսկ նրանցից մեկը նվիրված է սուրբ Ստեփանոսի կյանքին։ Հյուսիսային և հարավային պորտալների քանդակները վաղ ռոմանական ոճով են արված և թվագրվում են մոտ 1160 թվականին, պորտալների փայտե դռները պատրաստվել են 15-րդ դարում։
Մեր օրեր է հասել վիտրաժների մեծ մասը, որ Շարտրի տաճարի պես թվագրվում է 13-րդ դարի առաջին քառորդին։ 25 վիտրաժներից պահպանվել են 22-ը. հատկապես հետաքրքրություն են ներկայացնում արևելյան մասի վիտրաժները ։
Ստորին եկեղեցին կամ կրիպտեն կառուցվել է մոտ 1200 թվականին և կրկնում է իրենից ներքև գտնվող դեամբուլատորիայի ձևը։ Կրիպտեն աչքի է ընկնում իր կամարներով։ Այնտեղ է գտնվում հերցոգ Ժակ Բերիացու գերեզմանը. աբսիդում ևս պահպանվել են հերցոգի և նրա կնոջ արձանները։ Տաճարի նավում տեղակայված աստղագիտական ժամացույցը գոյություն ունի ավելի քան 500 տարի. նրա մասին առաջին հիշատակությունը վերաբերում է 1422 թվականին։
(6103) 1993 HV
(6103) , աստերոիդ աստերոիդների գոտու արտաքին մասում։ Հայտնաբերվել է 1993 թվականի ապրիլի 16-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,415684 ա. մ., առավելագույնը մոտենում է 2,7192 ա. մ. հեռավորության վրա և հեռանում 4,1121 ա. մ. ։ Արեգակի շուրջ մեկ ամբողջական պտույտ է կատարում 2305,76 երկրային օրվա ընթացքում, իր ուղեծրով շարժվելով միջինում 0,15613 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,19° անկյուն։
Ձկնորսի կնոջ երազը
«Ձկնորսի կնոջ երազը» (蛸と海女, «տակո տո ամա», բառացի՝ «Ութոտնուկ(ներ) և ամա», հանդիպում է նաև «Ջրասուզակուհին և ութոտնուկը», «Ջրասուզակուհին և երկու ութոտնուկները» և այլ անուններով), ճապոնացի նկարիչ Կացուշիքա Հոքուսայի ուկիյո-է ոճով փայտափորագրությունը՝ ստեղծված 1814 թվականին։
Նկարագրություն
Պառկած մերկ կնոջը խոշոր ութոտնուկը կունիլինգուս է անում, իսկ շոշափուկներից մեկը գրգգռում է ծլիկը։ Երկրորդ ութոտնուկը, որն ավելի փոքր չափսեր ունեի, հպված է կնոջ բերանին, իսկ շոշափուկներից մեկով շոյում է նրա ձախ պտուկը։ Հետին պլանի գրությունից պարզ է դառնում, որ բոլոր երեքն էլ փոխադարձ հաճույք են ստանում։
Պատմություն
Առաջին անգամ այս փայտափորագրությունը ի հայտ է եկել 1814 թվականին Կացուշիքա Հոքուսայի «Երիտասարդ սոճիներ» եռահատոր սյունգայում։ Բնօրինակում նկարազարդումը որևէ կերպ չի անվանվել, այդ իսկ պատճառով ուսումնասիրողներ դրան տարբեր կերպ են անվանել՝ «Ջրասուզակուհին և ութոտնուկը» (Girl Diver and Octopi, Ռիչարդ Դուգլաս Լեյն), «Մարգարտի ջրասուզակուհին և երկու ութոտնուկները» (, Մեթի Ֆորեր), «Ջրասուզակուհին և երկու ութոտնուկները» (, Դանիել ՏալերիկոД) ։
Մեկնաբանություն
Քանի որ փորագրության մեկնաբանող տեքստում գրված է, որ մեծ ութոտնուկը պատրաստվում է աղջկան տանել իր ստորջրյա Ռյուգու-ձյո պալատը, ուսումնասիրող Դանիել Տալերիկոն ենթադրել է, որ նկարում պատկերված է արքայադուստր Տամատորին, որը համաձայն լեգենդի եղել է Ֆուձիվարանո Ֆուհիտոյի կինը և օգնել է նրան մարգարիտներ որոնելիս, որոնք գողացել էր վիշապ-աստված Ռյուձինը։ Տալերիկոն նաև մերժել է իր նախորդների՝ Էդմոն դե Գոնկուրի և Ջեք Հիլյեի ենթադրությունը, որ նկարում պատկերված է բռնաբարության տեսարան։ Տալերիկոյին պաշտպանել են հետազոտողներ Քրիս Ուլենբեկը և Մարգարիտա Վինկելը. «Այս փորագրությունը ապացույցն է այն բանի, թե ինչպես պատկերի մեր ընկալման մեջ կարող է արտացոլվել կոնտեքստի և բառերը հասկանալու բացակայությունը»։
Ազդեցություն
«Ձկնորսի կնոջ երազը» տենտակլի ժաների ամենաառաջին օրինակներից մեկն է, որը բավականին տարածվել է Ճապոնիայում 20-րդ դարի վերջից։
«Ձկնորսի կնոջ երազին» սյուժեով նման նկարներ կան տարբեր հայտնի նկարիչների մոտ՝ Ֆելիսիեն Ռոպսի, Օգյուստ Ռոդենի, Ֆեռնան Կնոպֆի և նույնիսկ Պաբլո Պիկասոյի, որը 1903 թվականին ստեղծել է նկարի իր տարբերակը։ Ե՛վ Հոքուսայի, և՛ Պիկասոյի աշխատանքները ցուցահանդեսներում ցուցադրվել են իրար կողքի, որպեսզի դիտողը կարողանա տեսնել 19-րդ դարի նկարիչների ազդեցությունը Պիկասոյի աշխատանքների վրա ։
2003 թվականին «Ձկնորսի կնոջ երազը» նկարի իր տարբերակն է ստեղծել ավստրալիացի նկարիչ Դևիդ Լեյթին, որը նկարը ներկայացրել է Մելբուռնում ցուցադրության ժամանակ, որտեղ այն առաջ է բերել բողոքների և գանգատների պոռթկման, այն աստիճան, որ սպառնացել են պայթեցնել պատկերասրահը։ Ոստիկանությունը հետաքննություն է անցկացրել և ճանաչել, որ տվյալ նկարը որևէ օրենք չի խախտում ։
2008 թվականին Red Monkey Company ընկերությունը 60 զույգ ջինս է արտադրել «Ձկնորսի կնոջ երազը» պատկերով ։
Դիլոն շրջան (Հարավային Կարոլինա)
Դիլոն շրջան (Dillon County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.054 կմ² է, բնակչությունը՝ 30.722 մարդ (2000 թ. տվյալներով)։ Շրջկենտրոնն է Դիլոն բնակավայրը։ Կազմավորվել է 1910 թ.։
Կատեգորիա:Հարավային Կարոլինայի շրջաններ
Աստերոիդների ցանկ (209801-209900)
Աստերոիդների ցանկ (209701-209800) * Աստերոիդների ցանկ * Աստերոիդների ցանկ (209901-210000)
Ջորջ Միդ
Ջորջ Հերբերտ Միդ (George Herbert Mead), ամերիկացի փիլիսոփա, հոգեբան, սոցիոլոգ, Չիկագոյի սոցիոլոգիական դպրոցի ներկայացուցիչ, սիմվոլիկ ինտերակցիոնիզմի ներկայացուցիչներից մեկը։
Կենսագրություն
1887 թվականի աշնանը Միդն ընդունվել է Հարվարդի համալսարան, որտեղ նրա հիմնական հետաքրքրություններն էին փիլիսոփայությունը և հոգեբանությունը։ Հարվարդում նա սովորել է Ջոսայ Ռոյսի (ով մեծ ազդեցություն ուներ Միդի վրա) և Ուիլյամ Ջեյմսի մոտ, ում ընտանիքում աշխատել է որպես ընտանեկան ուսուցիչ։ 1888 թվականին Միդը, ընդամենը բակալավրի աստիճան ստանալով, լքել է Հարվարդը և մեկնել Գերմանիա՝ Լայպցիգի համալսարանում հոգեբան Վիլհելմ Վունդտի մոտ ուսանելու։ Միդը պլանավորել էր նաև Վիլհելմ Դիլտեյի ղեկավարությամբ Բեռլինի համալսարանում պաշտպանել իր ատենախոսությունը։
Չլինելով անկողմնակալ փիլիսոփա՝ Միդն ակտիվորեն մասնակցում էր Չիկագոյի սոցիալական և քաղաքական կյանքին։ Նա հավատում էր, որ գիտությունը կարող է ազդել սոցիալական խնդիրների վրա ։ Ամերիկան և մասնավորապես Չիկագոն արագ զարգացման ժամանակաշրջան էին ապրում, որը պայմանավորված էր Եվրոպայից մեծ թվով միգրանտների մուտքով։ Վերջինս բեկեց ձևավորված սոցիալական հարաբերությունների ընթացքը և նոր սոցիալական խնդիրներ առաջ քաշեց։ Գիտական կյանքում իշխում էին դարվինիզմը և էվոլուցիայի տեսությունը, որն ազդում էր սոցիոլոգիայի վրա, որտեղ Հերբերտ Սպենսերի և Ուիլյամ Սամների գաղափարներից ձևավորվել էր պրագմատիզմի շարժումը (վերջինիս հայրենիք է համարվում Ամերիկան)։ Պրագմատիզմի համաձայն՝ մարդու էությունը նրա գործունեությունն է։ Այդ ուղղության կենտրոնը Չիկագոն էր, որն այդ ժամանակաշրջանում համարվում էր ամերիկյան սոցիոլոգիայի կենտրոն։ Միդը նաև պարտադիր կուրսեր էր դասավանդում սոցիալական հոգեբանությունից։
Ջորջ Հերբերտ Միդը մահացել է 1931 թվականի ապրիլի 26-ին սրտային անբավարարությունից։
Պրագմատիզմ և սիմվոլիկ ինտերակցիոնիզմ
Միդի պրագմատիկ փիլիսոփայությունը կենտրոնանում է «Ես»-ը սոցիալական իրականության ներսում ձևավորելու վրա։ «Անհատական գիտակցությունը կարող է գոյություն ունենալ միայն այլ գիտակցությունների հետ համատեղ՝ նրանց հետ նշանակալիով կիսվելու պարագայում» ։ Պրագմատիզմի տեսանկյունից իրականությունն ինքնին գոյություն չունի, այլ ստեղծվում է մեր կողմից՝ որպես այս կամ այն գործունեության արդյունք։ Այսինքն՝ անհատին հասկանալու համար հարկավոր է հասկանալ, թե ինչ է նա անում, նրա գործունեությունը։ Պրագմատիզմը գիտակցությունը չի առանձնացնում գործողությունից և փոխներգործությունից, այլ ուսումնասիրում է դրանք որպես մեկ գործընթացի առանձին մասեր։ Սիմվոլիկ ինտերակցիոնիզմի արմատները թաքնված են Միդի պրագմատիզմի և սոցիալական վարքաբանության մեջ, իսկ ավելի խորը գնալու դեպքում պրագմատիզմը հիմնված է հեգելյան դիալեկտիկայի վրա ։
Միդի գլխավոր գաղափարն այն է, որ անհատը և սոցիալական գործողությունը ձևավորվում են սիմվոլների միջոցով, որոնք ստացվում են սոցիալականացման գործընթացում, իսկ հետո պահպանվում կամ փոխվում են փոխգործողությունների ընթացքում։ Մարդը յուրացնում է աշխարհը սիմվոլիկ նշանակությունների և իր գործունեության միջոցով։ Միդը տարանջատում է իրականացրել նշանների, ժեստերի և նշանակալի սիմվոլների միջև։ «Ժեստ» հասկացությունը Միդի մոտ փոխառնված է Վունդի հոգեբանական տեսությունից։ Ժեստերը բաց են թողնում լիարժեքորեն հստակ պատասխան ռեակցիաներ, և նրանց գործառույթը «ուրիշների մոտ այնպիսի ռեակցիայի առաջացում ձևավորելն է, որն իր հերթին ազդակ է հանդիսանում իրավիճակին հետագա հարմարման համար մինչև այն պահը, երբ կավարտվի սոցիալական փոխգործողությունը»։ Այսինքն՝ ժեստերն ապահովում են սոցիալական հաղորդակցությունը։ Միայն թե մարդը, ի տարբերություն կենդանիների, ժեստերը կարող է մեկնաբանել՝ կախված սոցիալական համատեքստից, որում դրանք օգտագործվում են։ Իրավիճակի ընդհանրացումը մինչև իր մեջ իմաստ ներառելը Միդը անվանում է սիմվոլիզացիա։ Սիմվոլների մեկնաբանումը որոշակի ժամանակ է պահանջում, ընդ որում, հնարավոր է նաև սխալ մեկնաբանում։ Այն հարցին, թե այդ դեպքում ինչպես է հնարավոր սոցիալական հաղորդակցությունը, Միդը պատասխանում է՝ մարդկանց կողմից համընդհանուր նշանակություն և ճանաչում ունեցող սիմվոլների ստեղծմամբ։
Միդի կարծիքով լեզուն առաջանում է ձայնային ժեստերի միջոցով։ Երբ այդ ժեստերը տարբեր մարդկանց կողմից մեկնաբանվում են նույն կերպ, դրանք վերածվում են նշանակություն ունեցող սիմվոլների։ Լեզուն առաջանում է նշանակություն պարունակող սիմվոլների համընդահնուր օգտագործումից և համարվում է մարդուն կենդանուց տարբերակող նշանակալի հատկանիշ։ Մտածողությունը ևս առաջանում է նշանակալի սիմվոլների շնորհիվ։ Այն համարվում է լեզվական ժեստերի միջոցով մարդու զրույց ինքն իր հետ։ Լեզվում կուտակվում է հասարակության փորձը։ Այն համարվում է ինտերսուբյեկտիվության կրողը։ Մեզ հարկավոր չէ հստակ փորձ, քանի որ մենք կարող ենք այն պատկերացնել մեր գիտակցության մեջ։ Լեզուն որպես սիմվոլիկ միջնորդ համարվում է էվոլյուցիայի ընթացքում մարդու գլխավոր ստեղծագործությունը։ Սոցիալական հաղորդակցության ժամանակ սիմվոլները հանդես են գալիս որպես նշաններ, որոնք ծառայում են իրավիճակի մեկնաբանմանը և գործող անձի մտադրությունների հասկացմանը։ Եթե դրանք առկա են հաղորդակցության մասնակիցների սոցիալական փորձում և կարող են մեկնաբանվել միանման, ապա դրանք Էգոյի և Ալտերի մոտ առաջացնում են ոչ թե պատահական, այլ լիովին հստակ ռեակցիաներ։ Հետևաբար Էգոն կարող է կանխատեսել Ալտերի ռեակցիան որոշակի իրավիճակում։ Համապատասխանաբար, Ալտերը ևս կարող է կանխատեսել Էգոյի արձագանքը։ Իրավիճակն ուրիշի տեսանկյունից մեկնաբանելու կարողությունը Միդը անվանում է «ուրիշի դերի ընդունում»։ Սոցիալական փոխազդեցության ընթացքում ուրիշի դերի մեջ մտնելու մասին գաղափարը քննարկվել է դեռևս Մաքս Վեբերի կողմից։ Հետագայում այդ տեսությունը զարգացրել է Էրվինգ Հոֆմանը, որն ավելի հեռուն է գնացել և ստեղծել ռազմավարական ինտերակցիոնիզմի տեսությունը։ Բայց Միդը ուրիշի դերի ընդունման հայեցակարգի միջոցով փորձում էր ցույց տալ, որ սոցիալական փոխազդեցության մասնակիցները փոխադարձորեն սահմանափակում են իրենց, կոնկրետացնում իրենց մտադրությունները՝ կախված ուրիշի ռեակցիաներից կամ մեկնաբանություններից։ Մտածողությունը, որն առաջանում է որպես երկխոսություն սեփական եսի հետ, մարմնավորում է մարդկային ինքնաճանաչումը կամ նույնականացումը։ Միդը ընդգծում է, որ ուրիշի միջոցով սեփական եսն ընկալելը Ես-ի (Self) առաջացման անհրաժեշտ նախադրյալ է։ Փոխազդեցության մասնակիցների դերի շարունակական փոխադարձ ընդունումը ստեղծում է մարդկային հաղորդակցությունը։
Սոցիալականացման տեսություն
Նույնականացման զարգացման մեջ Միդը տարբերակում է երկու սոցիալական փուլ, որոնց ընթացքում երեխան սովորում է ընդհանուր սոցիալական համակարգի կողմնորոշումները և գիտակցում սեփական նույնականացումը։ Այդ գործընթացը Միդը պարզաբանում է խաղալու օրինակով։ Միդը տարբերակում է խաղալը (play), որում երեխան որպես մեծահասակ է խաղում՝ յուրացնելով նշանակալի դերային դիրքեր։ Խաղալու ընթացքում երեխան կարող է փոխել դերերը՝ դրանց միջև ինտերակցիաներ անցկացնելով։ Այդ պահին նա տեսնում է իրեն կողքից, նրա մեջ ձևավորվում են նույնականացման հասկացությունները, քանի որ ինտերակցիաների ընթացքում նա տեսնում է լիովին հստակ ռեակցիաներ, որոնք փորձում է իր վրա։ Դերային խաղերի ընթացքում երեխան բավականին մեծ դաշտ ունի փոխազդեցության և կամքի ազատության համար, ընդ որում, այն դերերը, որոնք նա ընտրում է, որպես կանոն առնչվում են երեխայի մտերիմ սոցիալական շրջապատին։ Խմբային խաղի ընթացքում, որը Միդը անվանում է «game», երեխան տրամադրված է առավել կոշտ կանոնների համակարգի։ Նա ուսումնասիրում է այնպիսի խաղերի օրինակներ, ինչպիսիք ֆուտբոլն ու բասկետբոլն են։ Այդպիսի խաղերում երեխան սովորում է խաղալ թիմում և տեսնել ինչպես թիմին, այնպես էլ յուրաքանչյուր անդամին առաջադրված խնդիրը (օրինակ՝ գոլ խփելը կամ համապատասխան քանակի միավորներ հավաքելը)։ Այսինքն՝ իր առջև թիմային նպատակը տեսնելով և խաղալով սահմանված կանոններով խաղը՝ երեխան հասկանում է սոցիալական փոխգործության սկզբունքները։ Այս դեպքում խաղի մասնակիցները հանդես են գալիս որպես ընդհանրացված ուրիշներ։ Այսինքն՝ ընդհանրացված ուրիշի վերահսկողության միջոցով առաջանում է անհատական նույնականացումը։
Միդի կարծիքով սոցիալականը անհատականից առաջ է ընթանում։ Միայն թե մարդիկ նկատելիորեն տարբերվում են իրարից։ Միդը համարում է, որ դա պայմանավորված է յուրաքանչյուր առանձին մարդու անհատական փորձից, նրա սոցիալական ակտիվությունից։ Այդ ակտիվությունը կազմված է երկու մասից՝ «I» և «me»։ «I»-ը՝ «Ես»-ը, այն է, ինչ ես մտածում եմ իմ մասին, ուրիշների մասին, այն իմ ներքին աշխարհն է։ «Me»-ն՝ «ինձը», այն է, ինչ իմ կարծիքով իմ մասին մտածում են ուրիշները, այն իմ արտաքին սոցիալական թաղանթն է։ Այս հասկացությունների թարգմանությունը անգլերենից բարդ է, ուստի դրանք օգտագործվում են հենց անգլերենով։ Երբեմն հոգեբանության մեջ օգտագործվում են «իմպուլսիվ Ես» և «ռեֆլեքսիվ Ես» հասկացությունները։ Այստեղ Միդը խաչվում է Զիգմունդ Ֆրոյդի հետ, քանի որ «I»-ը կարող է համեմատվել ֆրոյդյան «Id»-ի հետ, իսկ «Me»-ն՝ «Superego»-ի (Գեր-Ես)։ Միայն թե, Միդի մոտ «I»-ը բնավ էլ անգիտակցական չէ, այն տիրապետում է կառուցողական սկզբի։ «Me»-ն որպես ռեֆլեկտիվ Ես արտացոլում է անհատի սոցիալական կողմերը, այսինքն՝ ներքնայնացված սոցիալական իրականությունը կամ գիտելիքի և հասկացությունների համերաշխությունը, որոնք մարդը ձեռք է բերել համընդհանուր ուրիշից։ «Me»-ն կայուն չէ, այն փոխվում է կյանքի բազմազան իրավիճակների ազդեցության ներքո։ Այդ վիճակների ամբողջությունն էլ հենց «Self»-ն է։
Քննադատություն
Ջորջ Հերբերտ Միդի տեսությունը 1960-ական թվականներին դարձել է ամերիկացի սոցիոլոգ Թոլկոթ Պարսոնսի քննադատության հիմնական առարկան։ Առաջին հայացքից դա տարօրինակ է թվում, սակայն խնդիրն այն է, որ Միդի կենդանության օրոք հրատարակվել են նրա շատ քիչ աշխատանքներ։ Հիմնական տարբերությունը դարձել է սոցիալական կարգուկանոնի մասին նախադրյալը։ Քանի որ Միդի մոտ գործող սուբյեկտը տիրապետում է կամքի ազատության, իրականությունը կառուցվում է՝ ելնելով նրա հետ փոխգործողություններից, իսկ Պարսոնսի մոտ այն պարզապես տեղավորվում է գոյություն ունեցող սոցիալական կարգուկանոնի մեջ։ Փոփոխական ռեֆլեկտիվ Եսը Պարսոնսի կարծիքով դևիանտության՝ շեղվածության նշան է, իսկ Միդի կարծիքով՝ սոցիալական փոփոխությունների աղբյուր։ Պարսոնսը բացառում է սոցիալական կարգուկանոնից ազատ գործողությունների միտքը, իսկ Միդը, ընդհակառակը, հանգում է այդ գաղափարին։ Այնուամենայնիվ, երկու տեսությունների ընդհանուր թերությունը կապված սոցիալական գործողության հետ դրանցում չքննարկված պատմական կողմն է։
Ծանոթագրություններ
Կատեգորիա:Սոցիոլոգներ Կատեգորիա:Հասարակագիտություն Կատեգորիա:Հոգեբանություն Կատեգորիա:Ամերիկացի սոցիոլոգներ Կատեգորիա:Ամերիկացի փիլիսոփաներ Կատեգորիա:Ամերիկացի սոցիոլոգներ Կատեգորիա:Ամերիկացի հոգեբաններ Կատեգորիա:Փիլիսոփաներ այբբենական կարգով Կատեգորիա:20-րդ դարի փիլիսոփաներ
Վալ դի Նիցա
Վալ դի Նիցա (Val di Nizza) —կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 690 մարդ 2008 թվականի մարդահամարի տվյալների, բնակչության խտությունը կազմում է 23 մարդ/կմ²։ Զբաղեցնում է՝ 30 կմ² տարածք։ Հեռախոսի կոդ՝ 27050։ Փոստային ինդեքս՝ 0383
Ժողովրդագրություն
Բնակչության աճ
Ծանոթագրություններ
Կատեգորիա:Իտալիայի բնակավայրեր
Մոնտեներո Սաբինո
Մոնտեներո Սաբինո (Montenero Sabino), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 316 մարդ (2008 թվականին), խտությունը կազմում է 14 մարդ/կմ²։ Տարածքը կազմում է 23 կմ²։ Փոստային ինդեքս՝ 2042։ Հեռախոսսյին կոդ՝ 0765։
Քաղաքի հովանավոր սուրբը Սուրբ Անդրեան է (Sant’Andrea)։
Կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակությունը կազմում է 1615 մարդ (2008 թվականին), խտությունը կազմում է 59 մարդ/կմ²։ Տարածքը կազմում է 27 կմ²։ Փոստային ինդեքս՝ 2040։ Հեռախոսսյին կոդ՝ 0765։
Քաղաքի հովանավոր սուրբը Սուրբ Կատալդոն է (san Cataldo)։
Դարչնագույն խոլահավ
Դարչնագույն խոլահավ (Sula leucogaster), խոշոր ծովային թռչուն խոլահավերի ընտանիքից, որից այն, թերևս, ամենատարածված տեսակն է ։ Այն ունի համաարևադարձային տարածագոտի, որը համընկնում է այլ խոլահավերի տեսակների հետ։ Երամային դարչնագույն խոլահավը շրջում և կեր է հայթայթում ափամերձ ջրերի ցածր բարձրության վրա։ Երամները սուզվում են՝ փոքր ձկներ բռնելու համար, հատկապես, երբ գիշատիչները քշում են դրանց դեպի մակերևույթ։ Նրանք բնադրում են միայն գետնին և թառում են պինդ առարկաների, այլ ոչ թե ջրի երեսին ։
Տաքսոնոմիա
Դարչնագույն խոլահավը նկարագրվել է ֆրանսիացի բազմագիտակ Ժորժ-Լուի Լեկլերկի՝ կոմս դը Բուֆոնի կողմից իր Histoire Naturelle des Oiseaux- ում 1781 թվականին ։Թռչունը պատկերվել էր նաև ձեռքով գունազարդված պնակի վրա, որը փորագրվել էր Ֆրանսուա-Նիկոլյա Մարտինեի կողմից Planches Enluminées D'Histoire Naturelle-ում, որն արտադրվել էր Էդմե-Լուի Դոբենտոնի ղեկավարությամբ՝ ուղեկցելու Բուֆոնի տեքստին ։ Բուֆոնն իր նկարագրության մեջ չի ներառել գիտական անվանում, սակայն 1783 թվականին հոլանդացի բնագետ Պիտեր Բոդդերտը մտցրեց Pelecanus leucogaster երկանդամ անվանումն իր Planches Enluminées գրացուցակում ։ Տիպային տեղանքը Ֆրանսիական Գվիանայի Կայեննան է ։ Ներկայիս Sula ցեղը մտցվել է ֆրանսիացի կենդանաբան Մատյուրեն Ժակ Բրիսոնի կողմից 1760 թվականին ։ Sula բառը նորվեգերեն նշանակում է խևահավ, իսկ leucogaster-ը հին հունարեն leuko-ից է, որը նշանակում է «սպիտակ», և gastēr-ից, որը նշանակում է «փոր» ։
Կա ճանաչված չորս ենթատեսակ.
Նկարագրություն
Խոլահավի գլուխը և մարմնի վերնամասը (մեջքը) ծածկված են շագանակագույնից մինչև սևի հասնող փետուրներով, իսկ մնացած մասը (որովայնը) հակադրական սպիտակ է։ Մերկ մասերի գույները տարբերվում են աշխարհագրորեն, բայց ոչ սեզոնային ։ Տեսակը նաև ցուցադրում է մերկ մասերի գույների սեռական երկձևություն. արուները ունեն կապույտ ակնամերձ օղակ, ի տարբերություն էգերի դեղին ակնօղակի։ Բացի այդ, S. l. brewsteri ենթատեսակի արուն լավ արտահայտված փետրածածկ ունի. սպիտակ ճակատը, ճակատի առջևը և կզակը միաձուլվում են դարչնագորշավուն պարանոցի և կրծքի հետ ։
Էգը հասնում է մոտ 80 սմ, իսկ նրա թևերի բացվածքը՝ 150 սմ-ի, և նա կարող է կշռել մինչև 1,3 կգ։ Արու հասնում է մոտ 75 սանտիմետրի, նրա թևերի բացվածքը՝ 140 սմ-ի, իսկ կշիռը 1000 գրամի ։
Ի տարբերություն խոլահավերի այլ տեսակների, ոչ սեռահասունների փետրածածկն արդեն նման է մեծերի փետրավորությանը ։ Դրանք գորշադարչնագույն են՝ գլխի, թևերի և պոչի վերնամասի մգացումով, իսկ կրծքի և փետրածածկի ներքևի մասը սպիտակի վրա խիստ դարչնագույն երանգավորում ունեն։ S. l. brewsteri ենթատեսակի ոչ սեռահասուն թռչունները նույնպես տարբերվում են նրանով, որ ստորին փետրածածկը մկան երանգի դարչնագույն գույն ունի ։
Նրանց կտուցները բավականին սուր են և բազմաթիվ ատամնավոր եզրեր ունեն։ Նրանց թևերը բավականին կարճ են, ինչը հանգեցնում է թափահարման բարձ արագության, իսկ պոչը բարակ է ու երկար։ Թեև այս թռչունները սովորաբար լուռ են, թռչունների դիտորդները հաղորդել ում երբեմն-երբեմն արձակած հնչյունների մասին, որոնք նման են խռնչյունի կամ կռնչոցի։
Էկոլոգիա
Այս տեսակը բնադրում է Ատլանտյան և Խաղաղ օվկիանոսների համաարևադարձային կղզիներում և ափերում։ Հաճախ են այցելում Մեքսիկական ծոցի և Կարիբյան ծովի կղզիներում գտնվող բազմացման վայրերը։ Աշխարհում աղտոտվածության աճի հետ մեկտեղ դարչնագույն խոլահավերը սկսել են օգտագործել ծովաղբը՝ իրենց բները դնելու համար։ Այդ բների 90,1 տոկոսը բաղկացած է պլաստիկից, մինչդեռ նավաբեկության վայրերի մոտ գտնվող բները նավաբեկորների մեծ տոկոս են պարունակում ։ Այս թռչունը բնադրում է մեծ գաղութներով՝ գետնին՝ կոտրված խեցիների և բուսականության կույտի մեջ երկու կավճակապույտ ձու դնելով, բայց սովորաբար մեծացնում է միայն մեկ ճուտ, քանի որ երկրորդ ձագը չի կարող մրցակցել իր ավագ եղբոր կամ քրոջ հետ սննդի համար, կամ նույնիսկ բնից դուրս է նետվում նրա կողմից ։ Ձմեռում է ծովում ավելի լայն տարածության վրա։
Զույգերը կարող են միասին մնալ մի քանի սեզոնի ընթացքում։ Նրանք կատարում են ողջույնի ճարտար ծեսեր, ինչպես նաև տպավորիչ սուզորդներ են, որոնք մեծ արագությամբ սուզվում են օվկիանոս։ Հիմնականում ուտում են մանր ձկներով կամ կաղամարներով, որոնք խմբերով հավաքվում են մակերևույթի մոտ, նաև թռչող ձուկ են որսում՝ մակերևույթի վրայով սահելիս։ Չնայած նրանք հզոր և արագաշարժ թռչուններ են, բայց հատկապես անշնորհք են վերելքի և վայրէջքի ժամանակ. վերելքը հեշտացնելու համար նրանք ուժեղ քամիներ և բարձր թառեր են օգտագործում։
Հայաստանի Առաջին խումբ 2007 (ֆուտբոլ)
«Հայաստանի Առաջին խումբ 2007ը» Հայաստանի ֆուտբոլի առաջնության Առաջին խմբի 16-րդ առաջնությունն էր։ Այն սկսվել է 2007 թվականի ապրիլի 25-ին և ավարտվել նույն թվականի հոկտեմբերի 6-ին ։
Աղյուսակ
<FONT color="red">1</FONT> Անցկացրած 3 խաղերի արդյունքները չեղյալ են համարվել։
Գրականություն
Առաջին խումբ 2007
Վոդոսի
Վոդոսի (Водосы), գյուղ Ռուսաստանի Նովգորոդի մարզի Շիմսկի շրջանի կազմում։
Քոփ
Քոփի շրջակայքում կար ոչ խիտ անտառներ։
Պատմություն
1894 թվականին գյուղը ենթարկվել է ավերվածության և կոտորածի։ 1915 թվականի Մեծ եղեռնի ժամանակ գյուղի բնակչությունը ինքնապաշտպանական մարտեր է վարել թուրքերի դեմ։
Պատմամշակութային կառույցներ
Քոփն ուներ Ս. Սարգիս կամ Ս. Կարապետ անունով եկեղեցի ։ Քոփ գյուղի մոտ է գտնվում Ս. Աղբրիկ եկեղեցին
Ծանոթագրություններ
Կատեգորիա:Արևմտյան Հայաստանի գյուղեր
Արսեն Սիուկաև
Արսեն Սյուկաև, Арсен Ибрагимович Сиукаев,, ռուս ֆուտբոլիստ։ Խաղում է «Սպարտակ-Նալչիկ» ֆուտբոլային ակումբում՝ որպես դարպասապահ ։
Կարիերա
Սյուկաևը կարիերան սկսել է «Կուբան» ֆուտբոլային ակումբի երիտասարդական թիմում, որից հետո մի քանի տարի խաղացել է ռուսական պրոֆեսիոնալ լիգայի «Կալուգա», «Մաշուկ-ԿՄՎ», «Բիոլոգ-Նովոկուբանսկ» ֆուտբոլային ակումբներում։
2018 թվականի ամռանը տեղափոխվել է հայկական «Արարատ-Արմենիա» ակումբ ։ Ֆուտբոլիստի նորամուտը տեղի է ունեցել սեպտեմբերի 15-ին՝ Հայաստանի ֆուտբոլի առաջնությունում, «Լեռնային Արցախ» ֆուտբոլային ակումբի դեմ խաղում (1:1) ։ «Արարատ-Արմենիա» թիմի կազմում անցկացրել է ընդամենը երկու խաղ։
2019 թվականի հունվարի 11-ին տեղափոխվել է «Լոռի» հայկական ֆուտբոլային ակումբ ։
Սյուկաևը 2019-2020-ի մրցաշրջանի Ռուսաստանի գավաթի խաղարկությունում խաղացել է Տոմսկի «Տոմ»-ի կազմում, որը 4:0 հաշվով հաղթել է Ռուսաստանի Պրեմիեր լիգայի «Տամբով» ակումբին, ապա 0:4 հաշվով պարտվել Ռուսաստանի չեմպիոն Սանկտ Պետերբուրգի «Զենիթին»։
2020 թվականի օգոստոսի 28-ին Սիուկաևը վերադարձել է «Լոռի» ֆուտբոլային ակումբ, 2021 թվականի հունվարի 13-ին մեկնելուց առաջ ակումբի կազմում գավաթային երկու հանդիպում է անցկացրել ։
Արտաքին հղումներ
Կատեգորիա:Սպարտակ Նալչիկի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ռուս ֆուտբոլիստներ Կատեգորիա:Արարատ-Արմենիայի ֆուտբոլիստներ Կատեգորիա:Մաշուկ-ԿՄՎ-ի ֆուտբոլիստներ Կատեգորիա:Լոռիի ֆուտբոլիստներ Կատեգորիա:Կուբանի ֆուտբոլիստներ
Լոոբու
Լոոբու (Loobu), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 46 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Կադռինա շրջանի բնակավայրեր Կատեգորիա:Էստոնիայի գյուղեր
Վահան Մամիկոնյան (այլ կիրառումներ)
Վահան Մամիկոնյան անվամբ հայտնի են մի քանի անձնավորություններ.
(6104) Տակաո
(6104) Տակաո (Takao), աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 16-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,70465 ա. մ., առավելագույնը մոտենում է 2,4527 ա. մ. հեռավորության վրա և հեռանում 2,9566 ա. մ. ։ Արեգակի շուրջ մեկ ամբողջական պտույտ է կատարում 1624,67 երկրային օրվա ընթացքում, իր ուղեծրով շարժվելով միջինում 0,221584 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,42° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սիչյովկա (գյուղ, Սուրսկի շրջան)
Սիչյովկա (Сычёвка), գյուղ Ռուսաստանի Ուլյանովսկի մարզի Սուրսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուլյանովսկի մարզի Սուրսկի շրջանի բնակավայրեր
Քանի զարկում է ժամացույցը
«Քանի զարկում է ժամացույցը» («Пока бьют часы»), խորհրդային գեղարվեստական երաժշտական ֆիլմ-հեքիաթ, որը նկարահանվել է Սոֆյա Պրոկոֆևայի «Քանի զարկում է ժամացույցը» (սկզբնական տարբերակում՝ «Հեքիաթ քամու մասին առանց քամու օրը») և «Մեծաչյյան ու անտեսանելի բանալին» ստեղծագործությունների հիման վրա։
Սյուժե
Աշակերտուհի Մաշան հայտնվում է Ուրախ աշխատողների հեքիաթային քաղաքում, որոնց անտեսանելի ծառաների և գլխարկի օգնությամբ ճնշում է չար թագավոր Կրոպոդին I-ը։ Մինչ քաղաքացիները վերջնականապես կազատվեն ճնշողներից, և նրանք կվերածվեն առնետների և օձերի, Մաշան մասնակցում է հետաքրքրաշարժ իրադարձությունների և բազմազան, երբեմն սարսափելի ու վտանգավոր արկածների։
Ֆիլմի մասին
Ֆիլմի այն էպիզոդները, որոնք նախորդում են հեքիաթային տեսարաններին, նկարահանվել են Զելենոգրադում ։
Ծանոթագրություններ
Կատեգորիա:Խորհրդային ֆիլմեր Կատեգորիա:1976 ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Ռուսերեն ֆիլմեր
Դորչեստեր շրջան (Հարավային Կարոլինա)
Դորչեստեր շրջան (Dorchester County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.494 կմ² է, բնակչությունը՝ 96.413 մարդ (2000 թ. տվյալներով)։ Շրջկենտրոնն է Սենտ Ջորջ բնակավայրը։ Կազմավորվել է 1868 թ.։
Կատեգորիա:Հարավային Կարոլինայի շրջաններ
Իշխանաց (լեռնագագաթ)
Իշխանաց, լեռնագագաթ Հայաստանի Գեղարքունիքի և Տավուշի մարզերի սահմանագլխին, Միափորի լեռներում, Դպրաբակ գյուղից 5 կմ հյուսիս–արևելք։ Բարձրությունը 2337 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ Կատեգորիա:Տավուշի մարզի լեռներ
Ռովնոե (գյուղ, Կրասնոգվարդեյսկի շրջան)
Ռովնոե (Рівне, Qara Asan), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Կարասան։
2001 թվականի տվյալներով Ռովնոե գյուղում բնակվում էր 2 000 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Goody's Burger House (ռեստորան)
Goody's Burger House, արագ սննդի խոշորագույն ընկերություն Հունաստանում ։ Գլխավոր գրասենյակը գտնվում է Ատտիկեի Սպատա քաղաքի «Էլեֆթերիոս Վենիզելոս» միջազգային օդանավակայանի 14B շենքում ։